[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niEnglishCymraeg"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000009", "text": "\u201cMae\u2019r Prosbectws Buddsoddi hwn \u2013 Llewyrch i\u2019n Lle Ni \u2013 yn gwneud yr achos dros godi Prifddinas-Ranbarth Caerdydd i fod yn gyfartal a\u0302 rhanbarthau eraill yn y Deyrnas Unedig o ran materion allweddol megis Ymchwil a Datblygu a buddsoddi mewn seilwaith \u2013 ond nid dyna\u2019i diwedd hi. Mae yna waith cyfochrog i\u2019w wneud i godi-i-wastata\u0301u o fewn Prifddinas-Ranbarth Caerdydd, o ystyried y bwlch anghydraddoldeb sy\u2019n ehangu ac a waethygwyd gan bandemig Coronafeirws."}, {"text_idx": "#000010", "text": "\u201cMae ein hamcangyfrifon yn dynodi y bydd y buddsoddiad hwn ledled Prifddinas-Ranbarth Caerdydd yn creu 33,500 o swyddi, yn golygu trosoliad preifat gwerth \u00a33.75 biliwn ac yn cynyddu twf-cynhyrchiant i greu cynnydd sylweddol mewn Gwerth Ychwanegol Gros ledled y rhanbarth \u2013 gan adeiladu ar ein profiad o gyflenwi mathau newydd o fuddsoddi cyhoeddus rhanbarthol a gymeradwyir gan dair haen llywodraeth.\u201d"}, {"text_idx": "#000011", "text": "Mae\u2019r prosbectws yn adeiladu ar y gwaith catalytig a wnaed hyd yn hyn wrth ddefnyddio cronfa \u00a31.3 biliwn y Fargen Ddinesig, gan ddefnyddio\u2019r fframwaith cadarn ar gyfer twf sydd eisoes wedi\u2019i roi ar waith. Mae\u2019r gofyniad cychwynnol o \u00a31.05 biliwn wedi\u2019i ffurfio o Setliad Ariannol Ymchwil a Datblygu gwerth \u00a3630 miliwn ar gyfer y rhanbarth, Buddsoddiad Cronfa \u2018Codi i Wastata\u0301u\u2019 gwerth \u00a3320 miliwn, a \u00a3100 miliwn o fuddsoddiad drwy\u2019r Gronfa Sgiliau Genedlaethol. Ar ben hynny, mae \u00a33.2 biliwn o ofyniad cyfnod hwy yn cynnwys \u00a32 biliwn o gyfraniad gan yr Adran Drafnidiaeth, \u00a31.2 biliwn o gyfraniad gan y Strategaeth Ddiwydiannol Ranbarthol ac ISCF (Cronfa Her Strategaeth Ddiwydiannol) \u2013 ac ymrwymiad i weithio ar y cyd a chael trafodaethau ar fentrau ehangach ledled Llywodraeth y Deyrnas Unedig, gyda chyfleoedd penodol i greu campws data, hwb hydrogen a harneisio amrediad llanw\u2019r Hafren."}, {"text_idx": "#000013", "text": "\u201cMae peri i fuddsoddi cyhoeddus weithio\u2019n well i bob rhan o\u2019r Deyrnas Unedig yn orchwyl enfawr, ac ym Mhrifddinas-Ranbarth Caerdydd mae arnom eisiau helpu i\u2019w gwneud hi\u2019n haws drwy amlinellu\u2019r hyn y mae\u2019n ei olygu i ni. Mae\u2019r grochlef am \u2018fuddsoddiad ychwanegol\u2019 a addawyd yn ddealladwy ymysg difrod parhaus pandemig Covid, ond mae\u2019n rhaid i\u2019n hymagwedd fod yn fwy craff a chyfnod hir na dim ond ceisio mwy o fuddsoddiad heddiw."}, {"text_idx": "#000014", "text": "\u201cEin barn eglur yw bod yn rhaid i\u2019r llywodraeth bennu cyfeiriad y polisi, ond bod gan y sector preifat serch hynny ran fawr mewn codi-i-wastata\u0301u, a byddwn yn llais nerthol wrth annog busnesau a buddsoddwyr i leoli yn y rhanbarth. Credwn fod mesurau polisi a reolir yn dda, lleihau gweithio ynysig a lleihau rhwystrau rhag buddsoddi, arweinyddiaeth ddiwydiannol gref a mentro mwy yn rhoi cyfle i gyflwyno mwy o barhad ac uchelgais i graidd dyfodol ein rhanbarth. Dyma\u2019n hamser ni.\u201d"}, {"text_idx": "#000016", "text": "\u201cMae\u2019n rhaid i codi-i-wastata\u0301u fod yn fwy na dim ond cronfa codi-i-wastata\u0301u, ac felly mae\u2019r prosbectws hwn yn ymwneud a\u0302 chymryd y cyfle i wastata\u0301u\u2019r maes chwarae ar gyfer rhanbarth sy\u2019n gartref i 1.3 miliwn o bobl ac sy\u2019n cynhyrchu 50% o allbwn economaidd Cymru. Mae\u2019r ardal ddaearyddol amrywiol hon wedi\u2019i herio\u2019n hanesyddol gan anghydraddoldebau sylfaenol a Gwerth Ychwanegol Gros sydd ond yn 75% o hynny mewn mannau eraill yn y DU. Mae ein rhaglen o newid yn ceisio gwneud iawn am hyn, a chyn bwysiced, rhoi\u2019r seilwaith a\u2019r diwylliant ar waith i adeiladu cymunedau, busnesau, gweithleoedd, cadwyni cyflenwi ac economi cadarn sy\u2019n gallu ffynnu ar o\u0302l y pandemig, yn wyneb y llu o heriau a gyflwynir gan Brexit, newid yn yr hinsawdd, iechyd meddwl, poblogaeth oedrannus, symudedd a\u2019r angen i ailsgilio ar gyfer y bedwaredd oes ddiwydiannol.\u201d"}, {"text_idx": "#000018", "text": "Media Cymru: ailfeddwl y posibilrwydd mewn ymchwil a datblygu ac arloesi"}, {"text_idx": "#000020", "text": "Cronfa IIC gwerth \u00a350M CCR yn mynd ag arloesi busnesau bach a chanolig i lefel newydd"}, {"text_idx": "#000022", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]